वरिष्ठ पत्रकार संजय शेखर ने इंडिया न्यूज़ मध्यप्रदेश-छत्तीसगढ़ को अलविदा कहकर पायोनियर हिन्दी के छत्तीसगढ़ संस्करण की कमान संभाल ली है। संजय शेखर को पायोनियर में प्रबंध संपादक की जिम्मेदारी दी गई है। पिछले दिनों पायोनियर प्रबंधन ने सभी विभागों की मीटिंग बुलाकर संजय शेखर को पायोनियर की जिम्मेदारी देने की घोषणा कर दी और संपादकीय सहित सभी विभाग प्रमुखों को कह दिया गया कि वे अब संजय शेखर को रिपोर्ट करें।